CELEX: 62018CA0215
Language: hr
Date: 2020-03-26 00:00:00
Title: Predmet C-215/18: Presuda Suda (prvo vijeće) od 26. ožujka 2020. (zahtjev za prethodnu odluku koji je uputio Obvodní soud pro Prahu 8 – Češka Republika) – Libuše Králová protiv Primera Air Scandinavia (Zahtjev za prethodnu odluku – Područje slobode, sigurnosti i pravde – Sudska nadležnost i izvršenje sudskih odluka u građanskim i trgovačkim stvarima – Uredba (EZ) br. 44/2001 – Članak 5. točka 1. – Nadležnost u stvarima koje se odnose na ugovore – Članci 15. do 17. – Nadležnost za potrošačke ugovore – Uredba (EZ) br. 261/2004 – Članci 6. i 7. – Pravo na naknadu štete u slučaju dužeg kašnjenja leta – Ugovor o prijevozu koji kombinira putovanje i smještaj, a koji je sklopljen između putnika i putničke agencije – Tužba za naknadu štete podnesena protiv zračnog prijevoznika koji nije stranka tog ugovora – Direktiva 90/314/EEZ – Putovanje u paket-aranžmanu)

29.6.2020   
            
            
               HR
            
            
               Službeni list Europske unije
            
            
               C 215/4
            
         
      Presuda Suda (prvo vijeće) od 26. ožujka 2020. (zahtjev za prethodnu odluku koji je uputio Obvodní soud pro Prahu 8 – Češka Republika) – Libuše Králová protiv Primera Air Scandinavia
      (Predmet C-215/18) (1)
      
      (Zahtjev za prethodnu odluku - Područje slobode, sigurnosti i pravde - Sudska nadležnost i izvršenje sudskih odluka u građanskim i trgovačkim stvarima - Uredba (EZ) br. 44/2001 - Članak 5. točka 1. - Nadležnost u stvarima koje se odnose na ugovore - Članci 15. do 17. - Nadležnost za potrošačke ugovore - Uredba (EZ) br. 261/2004 - Članci 6. i 7. - Pravo na naknadu štete u slučaju dužeg kašnjenja leta - Ugovor o prijevozu koji kombinira putovanje i smještaj, a koji je sklopljen između putnika i putničke agencije - Tužba za naknadu štete podnesena protiv zračnog prijevoznika koji nije stranka tog ugovora - Direktiva 90/314/EEZ - Putovanje u paket-aranžmanu)
      (2020/C 215/05)
      Jezik postupka: češki
      
         Sud koji je uputio zahtjev
      
      Obvodní soud pro Prahu 8
      
         Stranke glavnog postupka
      
      
         Tužitelj: Libuše Králová
      
         Tuženik: Primera Air Scandinavia
      
         Izreka
      
      
                  1.
               
               
                  Uredbu (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91 treba tumačiti na način da putnik čiji je let kasnio tri sata ili više može podnijeti tužbu za naknadu štete na temelju njezinih članaka 6. i 7. protiv stvarnog zračnog prijevoznika, iako taj putnik i taj zračni prijevoznik nisu međusobno sklopili ugovor i iako je let o kojem je riječ dio putovanja u paket-aranžmanu, koje je obuhvaćeno Direktivom Vijeća 90/314/EEZ od 13. lipnja 1990. o putovanjima, odmorima i kružnim putovanjima u paket aranžmanima.
               
            
                  2.
               
               
                  Članak 5. točku 1. Uredbe Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima treba tumačiti na način da je tužba za naknadu štete koju je na temelju Uredbe br. 261/2004 podnio putnik protiv stvarnog zračnog prijevoznika obuhvaćena pojmom „stvari koje se odnose na ugovore” u smislu te odredbe, iako između tih stranaka nije sklopljen nikakav ugovor i iako je let koji je izveo taj zračni prijevoznik bio predviđen ugovorom o putovanju u paket-aranžmanu, uključujući i smještaj, sklopljenim s trećom osobom.
               
            
                  3.
               
               
                  Članke 15. do 17. Uredbe br. 44/2001 treba tumačiti na način da tužba za naknadu štete koju je putnik podnio protiv stvarnog zračnog prijevoznika, s kojim taj putnik nije sklopio ugovor, nije obuhvaćena područjem primjene tih članaka koji se odnose na posebnu nadležnost za potrošačke ugovore.
               
            
         (1)  SL C 190, 4. 6. 2018.